Rutiinse graafiku alusel on mõnus kulgeda.    Erinevatel põhjustel on semestri tegemata kodutöid nii palju, et igasse sessini jäänud päeva jagus nädala alguses üks. Erineva mahuga tööd - ühe tegemiseks kulus minul, kiirkirjutajal, tund. Teine tähendab temaatiliste mõtete paberile paigutamist, et need omakorda auditooriumis  pabertahvliesitluseks sirgeldada. Kolmas eeldab 100 lk inglisekeelse kompendiumi läbilugemist ning sellest referaadi kirjutamist. Poliitiline kommunikatsioon ei ole mu lemmikteema aga eesti keeleski...  Ja kaks hinnet on juba teada!    Kell 17 lõpeb tööpäev ja kell 17,30 istun enamasti juba ühe teise laua taga, oma koduses köögis. Notsu on vanaema juures asumisel ning Betti lösutab kord tihedalt vastu mu jalgu liibudes, kord jahedal keldriluugil.    Toidupoodi ei ole sellel nädalal veel jõudnud. Ka  kütusepaak sai jaanuari alguses kaelani täis tangitud ning nädala rahakulu on peaaegu null. Hea tulemus!    Jääb teha vaid hilisõhtune telefonikõne Notsule ja empsule kuulmaks päeva häid sündmusi ja saab taas süveneda.  Vaikuse idülli segab vaid arvutiklahvide klõbin.